Marie du Plooy bak SA se lekkerste appeltert
JY LEES NOU Marie du Plooy bak SA se lekkerste appeltert
Marie du Plooy van Bloemfontein se heerlike appeltert sal almal laat vra vir nog
Die appeltertresep was een van talle resepte wat sy deur die jare neergeskryf het. Omdat dinge maar altyd vinnig moet geskied in die Du Plooy-huishouding, met vier skoolgaande kinders en talle projekte, het ek die resep net verander om by my "kookstyl" (as jy dit só kan noem) van "alles-net-bymekaar-
gooi" en die kinders se liefde vir lekker sous aan te pas.
Die karamelsous is 'n variasie van die resep wat Christiaan altyd maak vir die roomys op die wafels wat
hy en Brahamgraag vir ons gesin bak. (Ja, ek het my drie seuns van kleins af oortuig dat as jy kan lees, jy 'n resep ook kan lees en dit maak of bak!) Die appeltert-resep kan dus lank en omslagtig lyk, maar
terwyl die sultanas in die brandewyn week, word die korsbestanddele gou bymekaargegooi en geklits, en die appels geskil. Die klappermengsel word ook net alles bymekaar gevoeg en gemeng terwyl die appels kook en die tert is selfs sonder die karamelsous ook nog lekker.
Die resep wat my ma neergeskryf het, was sonder die brandewyn, sultanas en karamelsous. Die karamelsous-inspirasie het ontstaan by 'n ander gebakte appeltert wat sy ook gewoonlik vir ons
gemaak het (met 'n karamelgeursel- sous wat bo-oor uitgegiet is). Jaki, my enigste dogter en die jongste, help ook al fluks resepte toets.